b'\n_START_ARTICLE_\nDagat Pula\n_START_PARAGRAPH_\nAng Dagat Pula (Ingles: Red Sea) ay unang tumukoy sa serye o sunud-sunod na mga lawa at latiang nasa pagitan ng ulo ng Golpo ng Suez at ng Mediteraneo, ang rehiyong malawakang itinuturing bilang pook o sityo ng mga kaganapan nilalarawan sa kabanata 13\xc2\xa0ng Aklat ng Eksodo ng Lumang Tipan sa Bibliya.  Ginamit din ito dati bilang designasyon o katawagan para sa mismong Golpo ng Suez, at maging para sa Golpo ng Aqaba._NEWLINE_Isa ang Dagat Pula sa apat na mga dagat na pinangalanan mula sa mga kulay\xe2\x80\x94 ang iba pa ay ang Dagat Itim, ang Dagat Puti, at ang Dagat Dilaw.'